stanford-oval/wikipedia huggingface dataset:
ניקולו טרון

שלט האצולה של ניקולו טרון.
מטבע ה"טרון".
קברו של טרון. בזיליקת סנטה מריה גלוריוזה דיי פרארי.
ניקולו טרון (באיטלקית: Nicolò Tron ;‏ 1399 לערך - 1473) היה הדוכס ה-68 של ונציה. טרון כיהן כדוג'ה מאז מינויו, בשנת 1471, ועד פטירתו.
טרון, אציל ונציאני וסוחר עשיר, נבחר לתפקיד הדוג'ה לאחר שכהן במספר משרות ציבוריות בממשלת לה סרניסימה ובהן כשגריר ונציה לאפיפיור פיוס השני.
טרון היה נשוי לדאה מורוזוני.
טרון נבחר בשנת 1471 לתפקיד, לאחר שהביס את פייטרו מוצ'ניגו ואנדריאה ונדראמין (לימים, שניהם נבחרו לתפקיד).
בתקופת שלטונו הגבירה ונציה את אחיזתה בקפריסין ופחתו החיכוכים בינה לבין האימפריה העות'מאנית. כישוריו הפוליטיים של טרון הקלו על יצירות בריתות שונות, ושלטונו הייתה תקופה של שלום, ועליה במסחר. טרון הגדיל את צבא ונציה (הגדלה אשר הגדילה את החוב הציבורי של הרפובליקה).
טרון שינה את השיטה המונטרית של העיר, והטביע מטבע חדש שנקרא על שמו "טרון". לאחר מותו בוטל המטבע.
קברו של טרון הוזמן על ידי בנו, פיליפו טרון, ונבנה בבזיליקת סנטה מריה גלוריוזה דיי פרארי. הקבר תוכנן ונבנה על ידי האדריכל אנטוניו ריצו - מטובי אדריכלי ונציה.
סיגוף

סיגוף הוא הימנעות מהנאות פיזיות וצרכים שונים, או הכאבה, או פגיעה בגוף המסתגף. לרוב, פעולת הסיגוף היא למטרות רוחניות שונות: מצווה דתית או ככפרה על עבירות. הסיגוף נפוץ בדתות רבות, כולל היהדות, הנצרות, האסלאם, ההינדואיזם והבודהיזם. גם האסכולה הפיתגוראית צידדה בסיגופים כחלק מתהליך טהרת הנפש.
בין אופני הסיגוף הנפוצים הוא הצום, הימנעות מיחסי מין, הלקאה והליכה ברגליים יחפות.
סיבות נוספות לסיגוף:
ספורטאים רבים נמנעים מיחסי מין קודם לתחרויות שונות, כדי לרכז את מאמציהם הפיזיים והמנטליים לתחרות.
תנועת הסטרייט אדג' מאופיינת בהימנעות חבריה מאלכוהול, סמים וסקס מזדמן, כדרך חיים.
שביתת רעב משמשת ככלי מחאה או כמנוף לחץ על רשויות שונות.
ראו גם

נזיר
הסיגוף ביהדות
סארי (קולומביה הבריטית)

| --- | --- |

עיריית סארי
 מדינה:  קנדה קנדה
 פרובינציה:  קולומביה הבריטית קולומביה הבריטית
 ראש העיר:  דאג מקלום
 רשות מחוקקת:  מועצת עיריית סארי 
 תאריך ייסוד:  1879
 שטח:  317.19 קמ"ר
 גובה:  2 מטרים
 אוכלוסייה:  ‏
  ‑ בעיר:  568,322 (דירוג: 11, 2021)
  ‑ במטרופולין:  2,524,113 (2007)
  ‑ צפיפות:  1,797.9 נפש לקמ"ר (דירוג: 10, 2021)
 קואורדינטות:  49°11′00″N 122°51′00″W﻿ / ﻿49.1833°N 122.85°W﻿ / 49.1833; -122.85 
 אזור זמן:  UTC -8
 www.surrey.ca
  מפת מיקום  מפה מפורטת   (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי סארי(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי סארי(למפת קולומביה הבריטית רגילה) ויקטוריה ונקובר קלונה קאמלופס פרינס ג'ורג' ארצות הברית אלברטה הטריטוריות הצפ. מע יוקון אלסקה האוקיינוס השקט סארי(למפת קולומביה הבריטית מוגדלת) ויקטוריה ונקובר קלונה קאמלופס פרינס ג'ורג' ארצות הברית אלברטה הטריטוריות הצפון-מערביות יוקון אלסקה האוקיינוס השקט סארי  he tabBackground:;tabBorder:#aaa;defaultTab:0;
 
סארי (באנגלית: Surrey) היא עיר במטרופולין של ונקובר, קולומביה הבריטית, קנדה. העיר שוכנת דרומית לוונקובר, כ-30 ק"מ מגבול ארצות הברית. זוהי העיר השנייה בגודלה אחרי ונקובר בקולומביה הבריטית. היא נקראת על שמו של מחוז סארי באנגליה.
היסטוריה

סארי הוכרזה כרשות מקומית בשנת 1879 אך הוכרזה כעיר רק בשנת 1993. 
המתיישבים הראשונים בסארי התעסקו בעיקר בגידול בקר וצאן, דיג, חקלאות ומסחר זעיר.
בשנת 1937 נבנה גשר מעל נהר פריישר שחיבר את ונקובר וסארי ועם ארצות הברית. הדבר תרם מאוד לכלכלתה של העיר, וכתוצאה מכך החלה אוכלוסיית העיר לגדול.
דמוגרפיה

במהלך שנות ה-80 וה-90 של המאה ה-20 הוכפלה אוכלוסיית סארי. מהגרים רבים מכל רחבי העולם השתכנו בעיר אך האוכלוסייה הבולטת ביותר היא מהגרים אסיאתים. 27.5% מתושבי העיר הם הודים, 5.1% סינים, 2% קוריאנים, 0.5% יפנים, 1.3% אפריקאים, 4.2% פיליפינים, 1% לטינים, 0.5% ערבים, 1.5% יהודים.
חינוך

ישנם שני מוסדות חינוכים גבוהים בעיר: קמפוס של אוניברסיטת סימון פרייזר אשר נפתח בשנת 2002 ופוליטכניון קוואנטן שקיים משנת 1981.
ערים תאומות

הרפובליקה העממית של סין ז'וחי, הרפובליקה העממית של סין
יפן קוטו, יפן
סאלה סאו פאולו

| --- | --- |

 מידע כללי
 סוג:  אולם קונצרטים 
 מיקום:  סאו פאולו 
 מדינה:  ברזיל 
 הקמה ובנייה
 תקופת הבנייה:  ? – 9 ביולי 1999
 תאריך פתיחה רשמי:  9 ביולי 1999 
 סגנון אדריכלי:  אדריכלות נאו-קלאסית 
 קואורדינטות:  23°32′03″S 46°38′23″W﻿ / ﻿23.53416667°S 46.63972222°W﻿ / -23.53416667; -46.63972222
 www.salasaopaulo.art.br
 he
 
סאלה סאו פאולו (מפורטוגזית:Sala São Paulo) או באופן רשמי, מרכז התרבות ז'וליו פרסטס הוא אולם קונצרטים הנמצא בסאו פאולו, ברזיל ונמצא על יד תחנת הרכבת "ז'וליו פרסטס" (אנ').
במקור, האולם נחנך בשנת 1938 והיה שייך לקומפלקס של תחנת הרכבת, אך הוא עבר שיפוצים בין השנים 1995–1999 בידי מדינת סאו פאולו כדי לשמש בית קבוע לתזמורת הסימפונית של מדינת סאו פאולו. (אנ').
ההיסטוריה של הבניין כחלק מתחנת הרכבת ז'וליו פרסטס

תחנת הרכבת על שם ז'וליו פרסטס (אנ') נבנתה בין השנים 1926–1938 כמשרדים ונקודת היציאה של חברת "סורוקאבאנה נתיבי רכבת" (Sorocabana Railway) - חברה שנוסדה על ידי ברוני הקפה של ברזיל למטרות ייצוא של קפה ממדינות סאו פאולו ופרנה לשאר העולם, דרך עיר הנמל סנטוס. שמה של החברה שונה ל־Ferrovia Paulista בשנות ה-1970.
לאחר המשבר הכלכלי העולמי של 1929 והמיתון שבא לאחריו מחירי המניות של חברות הקפה בברזיל צנחו. לאחר מכן חל תהליך הפרטה של התחבורה והקמת נתיבי כבישים מהירים לרכבים פרטיים. התחנה שהייתה ידועה באיטיות שלה ובבעיות טכניות שונות, נסגרה והוחלפה במחסני מזון.
בשנות ה-1980 החברה לרכבות מטרפולניות של מדינת סאו פאולו, או CPTM (אנ') החליטה על הקמה מחדש של התחנה. בתחילה היא פעלה רק באזור מדינת סאו פאולו. התחנה נקראה על שם ז'וליו פרסטס, שהיה מושל המדינה ועובד רכבת בצעירותו.
האדריכל שבנה את התחנה, כריסטיאנו סטוקלר דה נבס (פור') ביסס את הפרויקט על עיצוב אקלקטי, או עיצוב נאו קלאסי "של לואי ה-14" (כולל מספר הגזמות עיטוריות בארוקיות). ייתכן שהוא גם הושפע מתחנת פנסילבניה.
לפני בניית אולם הקונצרטים, היה קושי למהנדסים להזיז רכבת שלמה שנשארה תקועה בתחנה למשך שנים רבות. היה צורך במנוף אדיר שמסוגל להניף עד 150 טון כדי להרים את חלקי הרכבת ולהוציאם מחוץ לתחנה.
בניית אולם הקונצרטים

תחנת הרכבת נבחרה לשמש כמקום לאולם קונצרטים בשל הדמיון החיצוני שלה לסגנון הבנייה של אולמות מהמאה ה-19, וכן הצורה של האולם, אשר דומה לקופסת נעליים (אנ') (בדומה לאולמות בבוסטון, וינה ואמסטרדם).
לאולם ישנן 22 יציעים קטנים הבנוים בצורת מרפסות. הן ממקומות בקומת ביניים, בין עמודים קלאסיים ותקרה בעלת תאורה ניתנת לתזוזה (אשר נבנתה על ידי החברה האמריקאית Artec).
גודל האולם הוא כ-10,000 מטרים רבועים, וגובה התקרה הוא 24 מטר.
הבמה, שאורכה 320 מטר מאפשרת זווית ראייה טובה. בבמה מותקנות מדרגות, אשר יכולות להתרומם ובכך לאפשר מקום למקהלה או לשינויים שונים במיקום הנגנים. כמו כן, ישנה מעלית הממוקמת מתחת לבמה להעלאת פסנתר קונצרטים.
האקוסטיקה של האולם תוכננה בזהירות, על מנת לנטרל ויברציות (שנגרמות על ידי תנועת הרכבות בתחנה השכנה). לשם כך, הרצפה (אשר בנויה מעץ של אגוז ברזילאי ואידיאלית לרעשים) עובייה הוא כ-15 סנטימטרים. בנוסף על כך, הרצפה הונמכה בכ-1.22 מטר למטרות אקוסטיות ואסתטיות.
האולם מכיל כ-830 מושבים בקומה הראשית, ועוד 679 מושבים בשאר המרפסות, כאשר מושבי המתכת כוללים עיצוב מעץ שנהב (אנ'). ההחלטה על מספר המושבים ומיקומם נעשתה מתוך התחשבות באקוסטיקה.
תקרת האולם ואמצעים אחרים

התקרה של האולם (שנמצאת בגובה של 25 מטרים) בנויה למעשה מ-15 פאנלים נפרדים וניתנת לתזוזה. כל אחד מהפאנלים שוקל 7.5 טון ומוחזק על ידי 20 סלילים של כבלים.
הפאנלים ניתן לשליטה באופן עצמאי, ובכך נפח האולם יכול להשתנות בין 12,000 ל-26,000 מטר מעוקב. בכך נוצרת ההתאמה בין ההרכב המבצע לאקוסטיקה המתאימה לו.
הפאנלים מתכווננים על ידי תוכנת מחשב, מנעולים אלקטרונים וחיישנים. בנוסף לפאנלים, באולם ישנם כ-26 רצועות מקטיפה באורך 8 מטר כל אחת, לשיפור הויברציות והאקוסטיקה באולם.
גלריית תמונות

המבנה של תחנת הרכבת ז'וליו פרסטס, אשר בחלקו נמצא אולם הקונצרטים
אולם סאלה סאו פאולו בקונצרט 1
כלי הקשה
אולם סאלה סאו פאולו בקונצרט 2
תקרת הלובי
הלובי של האולם
התקרה באולם
אולם סאלה סאו פאולו
סאלו היטלר

| --- | --- |

 
 מאכלים
 סוג:  מזון 
 על שם:  אדולף היטלר 
 
סאלו היטלר (בהונגרית: Hitlerszalonna), המכונה בהונגריה בימינו "ריבה עמידת אפייה" (sütésálló lekvár), היא ריבת פירות בעלת מרקם צפוף מאוד שמקורה בממלכת הונגריה במהלך מלחמת העולם השנייה.
מאפיינים

המוצר נמכר בבלוקים בצורת לבנים שעטוף בפיסת נייר ונפרס כמו סאלו. חיילים שמרו אותו בקופסה וניתן היה לבשל (אפייה, טיגון, צלייה) אותו עם מאכלים אחרים. בימינו המוצר המקביל המודרני מכונה כאמור sütésálló lekvár ונמכר לעיתים קרובות בכוסות של מנות קטנות. המונח המודרני עצמו נחשב לסלנג ומוגדר כמשהו כמו "פרי עמיד וקשוח".
אטימולוגיה

מקור אפשרי אחד לשם זה נובע מהמנות צבאיות שניתנו לחיילי הצבא המלכותי ההונגרי. בעימותים מזוינים תחת האימפריה האוסטרו-הונגרית, חיילים הונגרים קיבלו קותל חזיר רגיל כחלק מהמנות שלהם, שכונה "קייזר-ביקון", בהתייחס לקיסר (קייזר) אוסטריה.
במהלך מלחמת העולם השנייה, חיילים הונגרים קיבלו מנות קרב מגרמניה הנאצית, אך לעיתים קרובות קיבלו ריבת פירות במקום בייקון או סאלו. החיילים המשיכו להתייחס לזה כאל בייקון של הקיסר, וה"קיסר" היה אדולף היטלר.
ביטוי זה הופיע גם בספר מודפס כלהלן:
"כאשר מתארים את המצב הלוגיסטי של הצבא ההונגרי המלכותי בנהר הדון ולפני קרב סטלינגרד, החשבון (כמתורגם להלן לעברית) קובע כי:
אספקת המזון של החיילים ההונגרים לא הייתה מספקת... לא רק חיילי צבא הונגריה אלא גם חיילים גרמנים סבלו ממחסור במזון ראוי, אבל עבור החיילים ההונגרים היה חסרון נוסף, שהאוכל היה גרמני, והמאכלים הגרמניים הללו (כמו פודינג, ממרח אנשובי, גבינה בשפופרת) היו לא מקובלים ולא היו פופולריים בקרב ההונגרים. רק אוכל גרמני אחד התקבל על ידי החיילים ואף אומץ בהונגריה והפך למוצר רגיל באותם ימים, וזה היה ה"סאלו היטלר" שהיה ריבה בטעמים שהייתה עשויה מדלעת."
ראו גם

רחת לוקום, מזון דומה על בסיס פקטין
המטבח ההונגרי
הונגריה במלחמת העולם השנייה
דולסה דה ממבריז'ו
הערות שוליים

↑  "Így például a mindenféle vegyes hullott gyümölcsből készült kemény tömblekvárt Hitler szalonnának nevezték." Interview of Deme Juliet (אורכב 30.01.2016 בארכיון Wayback Machine) (born Mailender [Nicholas] Juliet) Budapest, Hungary, Interviewer: Zsolt Boros December, 2004 Centropa
↑  Szabó, Edina A magyar börtönszleng szótára (2008) (Hungarian dictionary of slang)
↑  Ungváry, Krisztián. A magyar honvédség a második világháborúban. Budapest: Osiris, 2005. מסת"ב 978-963-389-685-3, page 177
נוסחת ד'אלמבר

בתורת הגלים, נוסחת ד'אלמבר היא הפתרון הכללי למשוואת הגלים החד-ממדית,  \psi _{tt}(x,t)=c^{2}\psi _{xx}(x,t), כאשר פונקציית הגל  \psi (x,t) היא פונקציה של המקום והזמן. הפתרון תלוי ונקבע באופן יחידי בהינתן תנאי ההתחלה של המערכת ברגע  t=0: פונקציית הגל  \psi (x,0) ברגע זה ונגזרתה לפי הזמן ברגע זה,  \psi _{t}(x,0). העובדה שעבור מרבית הגלים המכניים תנאי ההתחלה האלה מספיקים כדי לקבוע את צורת הגל בכל רגע תואמת את התפיסה הדטרמיניסטית של המכניקה הקלאסית, לפיה בהינתן מהירותו ומיקומו של כל חלקיק ברגע מסוים ניתן לחשב את מיקומו של כל חלקיק בעתיד. למשל, עבור גלים במיתר, בהינתן מיקומו ומהירותו הרוחבית של כל מקטע במיתר, ניתן יהיה לחזות את צורתו בכל רגע בעתיד.
פתרון ד'אלמבר מנוסח בצורה הבאה:
הוא נקרא על שם המתמטיקאי הצרפתי ז'אן לה רון ד'אלמבר, אשר גזר אותו ב-1747 כפתרון כללי לבעיית המיתר התונד.
פרטים מתמטיים

הקרקטריסטיקות של משוואת הגלים הם  x\pm ct=\mathrm {const} , כך שניתן לבצע החלפת משתנים  \mu =x+ct (בעבור הפתרון החיובי) ו- \eta =x-ct (בעבור הפתרון השלילי) כדי להמיר את משוואת הגלים במשוואה  \psi _{\mu \eta }=0. הפתרון הכללי למשוואת הגלים יהיה לפיכך מהצורה  \psi (\mu ,\eta )=F(\mu )+G(\eta ) כאשר  F ו- G הן פונקציות רציפות וגזירות ברציפות. מבחינה פיזיקלית, שתי הפונקציות הללו מתארות גלים נוסעים המתקדמים במהירות  c, כאשר  F היא פונקציית הגל הנוסע שמאלה ו- G פונקציית הגל הנוסע ימינה (הכיוון החיובי של ציר x מוגדר להיות ימינה). מכיוון שמשוואת הגלים היא משוואה דיפרנציאלית ליניארית, הפתרון הכללי הוא סופרפוזיציה (צירוף ליניארי) של שתיהן.
כעת נתייחס לתנאי ההתחלה, שהוא כל מה שידוע למעשה על פונקציית הגל בזמן  t=0.
נניח ש-:  \psi (x,0)=g(x),\psi _{t}(x,0)=h(x).
אז מכך ש-  \psi (x,0)=g(x) נקבל  F(x)+G(x)=g(x).
ומכך ש- \psi _{t}(x,0)=h(x) נקבל  cF'(x)-cG'(x)=h(x).
כעת ניתן לבצע אינטגרציה על המשוואה האחרונה ולקבל  cF(x)-cG(x)=\int _{-\infty }^{x}h(\xi )\,d\xi +c_{1}.
קיבלנו איפה שתי משוואות ליניאריות ב- F ו- G, אותן ניתן לפתור ולקבל:
F(x)={\frac {-1}{2c}}\left(-cg(x)-\left(\int _{-\infty }^{x}h(\xi )\,d\xi +c_{1}\right)\right)
 G(x)={\frac {-1}{2c}}\left(-cg(x)+\left(\int _{-\infty }^{x}h(\xi )d\xi +c_{1}\right)\right).
כעת, אם נעשה שימוש בעובדה ש- \psi (x,t)=F(x+ct)+G(x-ct)
אז נוסחת ד'לאמבר תקבל את הצורה:
\psi (x,t)={\frac {1}{2}}\left[g(x-ct)+g(x+ct)\right]+{\frac {1}{2c}}\int _{x-ct}^{x+ct}h(\xi )\,d\xi .
פרשנות ואינטואיציה פיזיקלית

לנוסחת ד'אלמבר ניתן לפתח המשגה פיזיקלית, המבוססת על תמונת האינטראקציה בין אלמנטים אינפיניטסימליים של התווך הנושא את הגל. נתייחס לדוגמת המיתר התונד, ולהתנהגות של מקטע שרירותי עליו. את הביטוי שבסוגריים ניתן לפרש כממוצע החשבוני של מעתקי מקטעי המיתר המרוחקים ממנו מרחק  ct, מימינו ומשמאלו. את האינטגרל שבנוסחה ניתן לפרש, אף על פי שהוא נסכם במשתנה המקום x, כמעין אינטגרל לפי הזמן על מהירות רוחבית השווה לממוצע החשבוני של מהירויות מקטעי המיתר המרוחקים ממנו מרחק  ct, מימינו ומשמאלו, כאשר דיפרנציאל הזמן הוא  \delta t={\frac {\delta x}{c}}.
פרשנות ואינטואיציה פיזיקלית > מקרים פרטיים

לאור זאת, ניתן להבין את נוסחת ד'אלמבר מתוך התבוננות בשני מקרים פרטיים: כאשר פונקציית הגל מתאפסת זהותית (כלומר כאשר המיתר אופקי לגמרי ברגע ההתחלתי), וכאשר הנגזרת לפי הזמן שלה מתאפסת זהותית (כלומר כאשר נתונה הפרעה התחלתית בצורת המיתר, אך כל המהירויות הרוחביות מתאפסות). נתייחס תחילה למקרה השני, ונניח הפרעה מלבנית התחלתית בצורת המיתר, שגובהה  A. במקרה זה, טיעון המבוסס על פעולת היפוך זמן מראה שכעבור זמן מספיק, ההפרעה תתפצל לשתי הפרעות מלבניות הנעות בכיוונים מנוגדים, עם משרעת השווה למחצית המשרעת המקורית ורוחב השווה לרוחב המלבן המקורי. עבור צורת גל כללית, ניתן לדמיין כל מקטע של המיתר כהפרעה מלבנית אינפיניטסימלית, כך שמקטע זה מהווה מעין "מקור גלים" השולח גלים נוסעים לכיוונים מנוגדים, בהתאם לדפוס שתואר מקודם (עם משרעת  A/2). כתוצאה מכך, המיקום של מקטע כלשהו על המיתר מושפע בדיוק מאותן הפרעות ש"הגיעו אליו" באותו רגע, כלומר אלו שנוצרו על ידי שני המקטעים המרוחקים ממנו מרחק  ct. מעקרון הסופרפוזיציה של גלים עולה שתרומת הפרעות אלו למעתק של המקטע הוא סכומן, כך שדימוי פיזיקלי זה מסביר את שני האיברים הראשונים בנוסחת ד'אלמבר.
כעת נתייחס למקרה הראשון - כאן מקטעי המיתר נעים במהירות רוחבית (כלומר בניצב לו) אך מעתקם הרגעי הוא אפס. גם כאן, ניתן לדמות כל מקטע של המיתר כ"מקור גלים" המשלח הפרעות במהירות הרוחבית ובכיוונים מנוגדים. מטעמי סימטריה ושימור התנע והאנרגיה, כל הפרעה מלבנית אינפיניטסימלית במהירות הרוחבית שגובהה  v_{0} (כלומר כשגרף המהירות הרוחבית לפי המקום הוא פונקציית מלבן שגובהו  v_{0}) תתפצל לשתי הפרעות מנוגדות בשיעור  v_{0} כל אחת, אך עם מחצית רוחב המלבן המקורי. בהינתן שני קצוות של קטע מיתר קטן מספיק, מהירות אמצע הקטע תהיה שווה לממוצע החשבוני של מהירויות שני הקצוות. כפועל יוצא מכך, המהירות הרוחבית של מקטע מיתר שרירותי ברגע מסוים תהיה שווה לממוצע החשבוני של המהירויות הרוחביות של המקטעים המרוחקים ממנו מרחק  ct. כתוצאה, המעתק של מקטע שרירותי, המתקבל מאינטגרציה לפי הזמן של המהירות הרוחבית שלו, שווה לאיבר השלישי בנוסחת ד'אלמבר (האינטגרל).
הכללה למערכות דיספרסיביות

אף על פי שנוסחת ד'אלמבר נועדה במקור לתאר גלים במערכות ללא נפיצה, רעיונות הלקוחים מתוך הבנייה של פתרון ד'אלמבר מאפשרים, בשילוב עם הכלי המתמטי של התמרת פורייה, לספק תיאור מלא של התפתחות הפרעה גלית לפי הזמן בהינתן תנאי ההתחלה (פונקציית הגל ונגזרתה לפי הזמן ברגע t=0) ויחס הנפיצה  \omega (k) של המערכת. מכיוון שנוסחת ד'אלמבר תקפה רק לגלים המתקדמים במהירות קבועה c ללא שינוי צורתם, כדי ליישם אותה לתיאור מערכות דיספרסיביות יש לפרק את ההפרעה הגלית ההתחלתית למרכיביה המונוכרומטיים, לכתוב את נוסחת ד'אלמבר עבור כל מרכיב כזה, ולבסוף לסכום את כולם באמצעות אינטגרל על כל מספרי הגל. לשם כך, נציג בקצרה את הכלי המתמטי של "התמרת פורייה".
הכללה למערכות דיספרסיביות > התמרת פורייה

התמרת פורייה היא כלי מתמטי המאפשר להעביר פונקציות לא מחזוריות ממרחב המקום למרחב מספרי הגל; בעוד שטורי פורייה מאפשרים לייצג פונקציות מחזוריות כסכום בדיד של הרמוניות טריגונומטריות יסודיות, התמרת פורייה עוסקת במקרה שבו המחזור  X של הפונקציה המתוארת שואף לאינסוף. במקרה כזה, אין משמעות לטור פורייה בדיד היות שמספרי הגל המתאימים הולכים ומצטופפים ככל שאורך המחזור הולך וגדל, והופכים לרצף כאשר  X שואף לאינסוף.
התמרת פורייה של פונקציה  f(x), המסומנת  {\hat {f(k)}}, מתארת את המשקל של כל מספר גל  k, ומכילה למעשה את כל המידע על הפונקציה המקורית. באופן כללי,  {\hat {f(k)}} היא פונקציה מרוכבת, שכן לכל מרכיב מונוכרומטי של הפונקציה המקורית (כלומר מספר גל יחיד) יש גם פאזה יחסית (הוא עשוי למשל להיות סינוס וגם להיות קוסינוס); לפיכך, ניתן לומר שמשרעת המרכיב המונוכרומטי יחסית ל- |{\hat {f(k)}}| והפאזה שלו נקבעת על ידי הארגומנט של  {\hat {f(k)}}.
הנוסחה להתמרת פורייה של פונקציה  f(x) היא:
והנוסחה המשחזרת את הפונקציה המקורית מתוך התמרת פורייה שלה (התמרת פורייה הפוכה) היא:
מן העובדה שהפאזה של כל מרכיב מונוכרומטי נקבעת על ידי הארגומנט של  {\hat {f(k)}} נובעת תכונה נוספת של התמרת פורייה: מכיוון שפונקציית הסינוס נבדלת מפונקציית הקוסינוס בפאזה יחסית של  {\frac {\pi }{2}}, וטור פורייה של פונקציה זוגית מורכב מקוסינוסים בלבד בעוד שעבור פונקציות אי זוגיות הוא מורכב מסינוסים בלבד, אז התמרת פורייה של פונקציה זוגית היא פונקציה ממשית, בעוד שעבור פונקציה אי זוגית היא מכפלה של פונקציה ממשית ב- e^{i{\frac {\pi }{2}}}=i - כלומר היא פונקציה מדומה טהורה.
הכללה למערכות דיספרסיביות > בניית הפתרון למערכת דיספרסיבית

בהינתן תנאי ההתחלה של הפרעה גלית  f(x)=\psi (x,0) ו- g(x)=\psi _{t}(x,0), נסמן ב- {\hat {f(k)}} ו- {\hat {g(k)}} את התמרות פורייה המתאימות. נראה כעת כיצד לבנות מנוסחת ד'אלמבר את הפתרון הכללי עבור מערכת דיספרסיבית.
ניתן לייחס לכל מרכיב מונוכרומטי של f משרעת  {\frac {|{\hat {f(k)}}|dk}{2\pi }}, וכמו כן כתוצאה מהזזה של פונקציית הגל בשיעור  \Delta x רכיב ה-k בהתמרת פורייה שלה רוכש פאזה  e^{ik\Delta x}. לפיכך, הביטוי המרחבי בנוסחת ד'אלמבר עבור מרכיב זה מקבל את הצורה:
כאשר  {\bar {\hat {f(k)}}} הוא הצמוד המרוכב של  {\hat {f(k)}}. הנימוק לביטוי הזה הוא שהביטוי לגל המתקדם שמאלה הוא הצמוד המרוכב של הגל המתקדם ימינה. בדומה לכך, הביטוי הזמני בנוסחת ד'אלמבר עבור מרכיב זה יקבל את הצורה:
מכיוון שהאינטגרל מתבצע במשתנה המקום  \xi , תוצאת האינטגרל היא
כאשר הקיצור C.c הוא בעבור "complex conjugate", כלומר יש להוסיף למחובר הראשון את הצמוד המרוכב שלו. לפיכך, נוסחת ד'אלמבר למרכיב מונוכרומטי היא בעלת הצורה:
וכדי לתאר את פונקציית הגל  \psi (x,t) יש לבצע אינטגרל על כל מספרי הגל:
וזוהי הנוסחה הכללית להתפתחות פונקציית הגל במערכת דיספרסיבית.
ראו גם

משוואת הגלים
הערות שוליים

↑  הנימוק לכך הוא שאם "נריץ את הסרט לאחור" אז נקבל ששתי ההפרעות המלבניות יתלכדו למלבן יחיד בעל משרעת כפולה ורוחב זהה לכל אחת מהן, תוך ביטול הדדי מוחלט של המהירויות הרוחביות של מקטעי המיתר. כלומר, קיבלנו את המצב המתואר במקרה זה, ומכיוון שמשוואת הגלים סימטרית להיפוך זמן (עתיד הגל קובע את עברו בדיוק כשם שעברו קובע את עתידו), אז מקבלים שההפרעה אכן תתפצל כמתואר לעיל.
↑  תפיסת התקדמות ההפרעה הגלית כנפילת שרשרת אבני דומינו מסייעת להמחיש זאת.
↑  ב"קטן מספיק" הכוונה שניתן להתייחס אליו כאל קטע ישר.
ההתפתחות בזמן של פונקציית גל התחלתית בצורת גאוסיאן, עם יחס נפיצה המתאים לחלקיק קוונטי לא יחסותי,
 \omega (k)={\frac {\hbar k^{2}}{2m}}. הכללת פתרון ד'אלמבר למערכות דיספרסיביות מאפשרת לנבא את ההתפתחות של הגאוסיאן ההתחלתי, ולתאר באופן מדויק את ההתרחבות שלו בזמן.
סבסטיאנו נלה

סבסטיאנו נלה (באיטלקית: Sebastiano Nela; נולד ב-13 במרץ 1961) הוא כדורגלן איטלקי ששיחק בעמדת המגן הודות למחשבה ההתקפית שלו וליכולת ההגבהה שלו ברגל שמאל, בנוסף ליכולות המהירות, הסיבולת והחוזק הפיזי שלו.
הוא החל את הקריירה שלו בגנואה שבמדיה שיחק במשך שלוש עונות, עד שעבר לרומא, שבה שיחק במרבית הקריירה שלו, ואף זכה עימה פעם אחת באליפות הסרייה א' ובשלושה גביעים. נלה פרש בשנת 1994 לאחר שרשם שתי עונות במדי נאפולי. ברמה הבינלאומית, הוא ייצג את איטליה בין השנים 1984 ל-1987 ואף לקח חלק באולימפיאדת 1984 ומונדיאל 1986. בנוסף לכך, הוא חבר בהיכל התהילה של רומא.
קריירת מועדונים

נלה החל את הקריירה שלו בגנואה בשנת 1978, כששלוש שנים לאחר מכן הוא חתם בשורות רומא. הוא רשם את הופעת הבכורה שלו במדי הזאבים ב-13 בספטמבר 1981 בתיקו המאופס מול אבלינו. הוא רשם 28 הופעות ברומא במסגרת עונת האליפות של רומא ב-1982/1983.
בשנת 1987, נלה נפצע בברכו בתאונה ונאלץ להיעדר מהמגרשים במשך כמעט שנה. לאחר 11 שנים במדי רומא שבמהלך תקופה זו הוא זכה באליפות אחת ובשלושה גביעים, הוא עזב אותה לטובת נאפולי בשנת 1992. הוא פרש כעבור שנתיים לאחר שרשם 315 הופעות בליגה.
קריירה בינלאומית

הופעותיו של נלה ברומא הובילו לזימון שלו לנבחרת איטליה, כשב-22 במאי 1984 הוא רשם את הופעת הבכורה שלו במדים הלאומיים מול נבחרת מערב גרמניה.
נלה ערך חמש הופעות עבור הנבחרת בין שנת 1984 לשנת 1987. הוא היה חלק מהנבחרת האיטלקית למונדיאל 1986, אף על פי שלא שיחק כלל. כמו כן, הוא היה שותף בשלושה משחקים במסגרת אולימפיאדת 1984, כשבאותם משחקים אולימפיים הנבחרת הגיעה למקום הרביעי.
תארים > קבוצתיים

סרייה א' (1): 1982/83
הגביע האיטלקי (3): 1983/84, 1985/86, 1990/91
תארים > אישיים

היכל התהילה של רומא
סבסטיאנו דספלנצ'ס

סבסטיאנו דספלנצ'ס (באיטלקית: Sebastiano Desplanches; נולד ב-11 במרץ 2003) הוא כדורגלן איטלקי המשחק בעמדת השוער בוויצ'נצה.
קריירה

דספלנצ'ס החל את קריירת המשחק שלו בקבוצת הנוער של אינטר מילאנו, ובגיל 11 עבר לקבוצת הנוער של מילאן. הוא שיחק עם קבוצת הנוער בליגה ובליגת האלופות לנוער, ואף היה חלק מסגל הקבוצה הבוגרת במשחקי הסרייה א' וליגת האלופות. בספטמבר 2022 עזב את הקבוצה ועבר לוויצ'נצה מהסרייה ג'. לאחר שלא קיבל הזדמנות לשחק, ב-5 בינואר 2023 הושאל עד לתום העונה לטרנטו, גם היא מהסרייה ג'. הוא ערך את הופעת הבכורה שלו בליגה ב-1 בפברואר 2023, בתיקו 1–1 עם ארזינאנו.
קריירה > קריירת נבחרות

לאחר ששיחק בכל נבחרות איטליה הצעירות, ביוני 2022 שיחק בטורניר אליפות אירופה בכדורגל עד גיל 19 - 2022, בו הודחה נבחרתו בשלב חצי הגמר. הוא שיחק גם בגביע העולם בכדורגל עד גיל 20 - 2023, בו הפסידה נבחרתו בגמר לאורוגוואי. על משחקיו בטורניר הוא זכה ב"כפפת הזהב", הפרס המוענק לשוער הטוב ביותר בטורניר.
תארים

סגנות גביע העולם בכדורגל עד גיל 20 (2023)
כפפת הזהב של גביע העולם בכדורגל עד גיל 20 (2023)
הערות שוליים

↑  Qui LR Vicenza: torna a disposizione di mister Baldini e viene presentato il giovane portiere Sebastiano Desplanches, VicenzaToday (באיטלקית)
↑  Calcio Trento, arriva in prestito dal Vicenza il portiere Sebastiano Desplanches - Sport | l'Adige.it, l'Adige, ‏2023-01-05 (ב־)
↑  AC Trento - Arzignano Valchiampo, Feb 1, 2023 - Serie C - Girone A - Match sheet, www.transfermarkt.com (באנגלית)
↑  Uruguay-Italia Under 20 1-0: Luciano Rodriguez stende gli Azzurrini, sudamericani Campioni del Mondo | Goal.com Italia, www.goal.com, ‏2023-06-11 (באיטלקית)
↑  Casadei claims a golden double, פיפ"א
↑  Italia, i premi del Mondiale U20: ci sono anche Casadei e Desplanches, tuttosport.com, ‏2023-06-12 (באיטלקית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סבסטיאנו דספלנצ'ס".
נחשתא בת אלנתן

נְחֻשְׁתָּא בת אלנתן היא דמות מקראית, מירושלים. הייתה אשתו של יהויקים, מלך יהודה בסוף המאה ה-7 לפנה"ס, ואם בנו, המלך יהויכין. 
נְחֻשְׁתָּא הוגלתה עם בנה המלך על ידי נבוכדנצר בגלות החרש והמסגר.
ע"פ שמואל אחיטוב הייתה גבירה רבת השפעה בירושלים.
נחשתא משמשת כאחת הדוגמאות במקרא למעמדה הבכיר של אם המלך המולך, בתרבותם של העמים השמיים-מערביים באותה תקופה. ונשאה בתואר מלכותי רשמי בשם גבירה.
במקרא

נחשתא מוזכרת בשמה פעם אחת בלבד, בספר מלכים, אך מופיעה במקרא עוד מספר פעמים בכינוי "אם המלך" או "הגבירה".
בין היתר מוזכרת בנבואתו הקשה של הנביא ירמיהו על עתידם האישי בידי מלך בבל.
"חַי אָנִי נְאֻם ה' כִּי אִם יִהְיֶה כָּנְיָהוּ בֶן יְהוֹיָקִים מֶלֶךְ יְהוּדָה חוֹתָם עַל יַד יְמִינִי כִּי מִשָּׁם אֶתְּקֶנְךָּ. וּנְתַתִּיךָ בְּיַד מְבַקְשֵׁי נַפְשֶׁךָ וּבְיַד אֲשֶׁר אַתָּה יָגוֹר מִפְּנֵיהֶם וּבְיַד נְבוּכַדְרֶאצַּר מֶלֶךְ בָּבֶל וּבְיַד הַכַּשְׂדִּים. וְהֵטַלְתִּי אֹתְךָ וְאֶת אִמְּךָ אֲשֶׁר יְלָדַתְךָ עַל הָאָרֶץ אַחֶרֶת אֲשֶׁר לֹא יֻלַּדְתֶּם שָׁם וְשָׁם תָּמוּתוּ. וְעַל הָאָרֶץ אֲשֶׁר הֵם מְנַשְּׂאִים אֶת נַפְשָׁם לָשׁוּב שָׁם שָׁמָּה לֹא יָשׁוּבוּ. הַעֶצֶב נִבְזֶה נָפוּץ הָאִישׁ הַזֶּה כָּנְיָהוּ אִם כְּלִי אֵין חֵפֶץ בּוֹ מַדּוּעַ הוּטֲלוּ הוּא וְזַרְעוֹ וְהֻשְׁלְכוּ עַל הָאָרֶץ אֲשֶׁר לֹא יָדָעוּ."
שמה

השם נחשתא הוא שם יחדיאי בתנ"ך.
לדעת מרבית החוקרים, השם נְחֻשְׁתָּא נגזר מהנחש, אולם לדעת מרטין נות, שמהּ נגזר משמה של המתכת נחושת. בהתאם  לפרשנות יש המשערים ששם זה עשוי להעיד על קשר של המשפחה לתעשיית הנחושת בדומה לסברה שישנה על קשר בין משפחת בני ברזילי לתעשיית הברזל. ויש המסבירים שהכוונה בשם נחושתא להורות על חוזק בדומה לכך שדלתות נחושת ובריחי ברזל משמשים במקרא כביטוי לדבר קשה וחזק או גם על נחישות וקשיחות כמו בביטוי "מצח נחושה". בספר הערוך הוצע פירוש לשוני אחר למשמעות השם.